गुवाहाटी , सेप्तेम्बर 8 : हादोरनि बिसायखथि बिफान Election Commission of India ( ECI ) आ फैगौ 2019 माइथायनि लख सभा बिसायखथिखौ नोजोर होनानै आसामनि थाखाय गोदान भट सोग्रा Electronic Voting Machine ( EVM ) खौ हादोरसायाव दैथाय हरगासिनो दं । हादोरनि जेनेरेल बिसायखथिखौ फैगौ बोसोरनि एफ्रिल आरो मे दानाव खुंफुंनो आखायाव लादों । बिसायखथि खुंनायनि माखासे आयेन एबा 'Model Code of Conduct' फोरा फैगौ बोसोरनि मार्च दाननि सेथि सप्तायाव ओंखारगोन होन्ना खौरां मोन्नाय जायो । मिरु सरकारनि ECI नि बिथोन बादियै हादोरसानि बिसायखथि बिफान State Election Commission ( SEC ) आबो साखाफारा जागासिनो दं । ECI नि EVM हादोरसायाव दैथाय हरनाया हादोरसानि गुबुन गुबुन जिल्लाफोराव सहैखाबाय होन्नानैबो खौरां मोन्नाय जायो । हादोर बिसायखथि बिफाननि बिथोन बादियै EVM खौ Electronic Corporation of India Ltd ( ECIL ) आ दैथाय हरबाय । मोनफ्रोमबो EVM आव मोनसे Controlling Unit आरो मोनसे Ballot Unit दं । Voter Verifiable Paper Audit Trails ( VVPATs ) खौबो दैथाय हरगासिनो दं होन्ना मिथिनो मोन्नाय जायो । मख'नो गोनांदि , हादोरसायाव गासै मोन 28.143 भट सोग्रा मिरुफोर दं , बेनिनो गासै मोन 876 आ गोदान । ECIL नि बैगानि बिफान्निफ्राय बे दानावनो गिबि खेबनि थाखाय आसामनि मोनफ्रोमबो राजखान्थि हान्जानि दैदेनगिरिफोरखौ लानानै आन्जाद नायनो थाखाय हादोरसायाव फैगोन होन्नाबो खौरां मोन्नाय जायो । 
हादोरनि बिसायखथि बिफाना फैगौ 2019 माइथायाव बिसायखथि खुंनो साखाफारा जागासिनो दं